Sasampuning kadya punika wiyosipun, sêrat katitimasan kaping 21 Dhesèmbêr 1935 ôngka 231/K.T./17 sakanthinipun, sampun kula tampèni. Bab anggènipun pangrèh Narpawandawa nyuwun supados sadaya warèngipun panjênêngan dalêm nata kaparingan wawênang ngangge sasêbutan radèn mas, radèn ajêng utawi radèn ayu, kasami canggahipun Kangjêng Pangeran Adipati Ariya Mangkunagara, ingkang ing wêkdal sapunika sampun sami kaparêngakên ngangge sasêbutan wau. Bab punika pakêmpalanipun parentah Jawi sakawan, sawêg pados adpis dhumatêng adpisur pur inlansê sakên, dumugi sapriki dèrèng wontên wangsulanipun. Sêrat-sêrat kanthinipun [ka...]